DEXON ประเดิมโรดโชว์ จ.ระยอง นักลงทุนให้ความสนใจล้นหลาม
DEXON ประเดิมโรดโชว์ จ.ระยอง นักลงทุนให้ความสนใจล้นหลาม ก่อนเสนอขาย IPO จำนวน 123.18 ล้านหุ้น ชูจุดเด่นผู้นำธุรกิจให้บริการตรวจสอบทางวิศวกรรม-สร้างนวัตกรรมทางเทคโนโลยี
DEXON ประเดิมโรดโชว์ จ.ระยอง นักลงทุนให้ความสนใจล้นหลาม ก่อนเสนอขาย IPO จำนวน 123.18 ล้านหุ้น
13 มี.ค. 2566

นายสตูวิค สตาเล่ มาร์ติน (ที่ 3 จากขวา) ประธานคณะกรรมการบริหาร นางมัลลิกา แก่กล้า (ที่ 3 จากซ้าย) ประธานเจ้าหน้าที่บริหาร นางสาวชนนิกานต์ อรัญรัตน์ (ที่ 2 จากซ้าย) ประธานเจ้าหน้าที่บริหารฝ่ายการเงิน บริษัท เด็กซ์ซอน เทคโนโลยี จำกัด (มหาชน) หรือ DEXON พร้อมด้วยนายวิชา โตมานะ (ที่ 1 จากซ้าย) กรรมการผู้จัดการ ฝ่ายวาณิชธนกิจ บริษัทหลักทรัพย์ ฟิลลิป (ประเทศไทย) จำกัด (มหาชน) ในฐานะที่ปรึกษาทางการเงิน และแกนนำการจัดจำหน่ายและรับประกันการจำหน่ายหุ้นสามัญเพิ่มทุนของบริษัท ร่วมด้วย นายณรงค์ฤทธิ์ ถาวรวิศิษฐพร (ที่ 2 จากขวา) กรรมการอิสระ และ นายบุญช่วย ก่อกิจโรจน์ (ที่ 1 จากขวา) กรรมการอิสระ ร่วมนำเสนอข้อมูลการเสนอขายหุ้น IPO ต่อนักลงทุนที่จังหวัดระยอง เป็นจังหวัดแรก
ทั้งนี้เป็นการเรียกความเชื่อมั่น ก่อนเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 123.18 ล้านหุ้น ชูจุดเด่นผู้นำธุรกิจให้บริการตรวจสอบทางวิศวกรรม และสร้างนวัตกรรมทางเทคโนโลยี และเป็นหนึ่งในบริษัทชั้นนำระดับโลกที่มีศักยภาพในการผลิตเทคโนโลยีด้านการตรวจสอบและการประเมินความสมบูรณ์ของระบบท่อส่ง (Pipeline Integrity) โดยมีนักลงทุนสนใจเข้ารับฟังข้อมูลเป็นจำนวนมาก ณ โรงแรมคลาสสิค คามิโอ จังหวัดระยอง